- Sliter
Charlotte «Raylee» Kristiansen var neste deltaker ut, og sang «L'ho perduta» av Wolfgang Amadeus Mozart. 

– 
Du var kjempeflink. 
Du gjorde en veldig god jobb og sang klokkerent, sa Kringlebotn. 
VGs anmelder var ikke like positiv: 

Raylee – L’ho Perduta 

– Fra Puccini til Mozart – vi snakker om de største legendene her! 
Opp blant disse kommer nok neppe Raylee. 
Hun har vibratoen som Jørn manglet, men den klokkeklare fylden er ennå ikke helt på plass hos ungjenta, hvilket er noe Raylee har slitt med gjennom hele konkurransen. 
Pluss for at hun spiller rollen sin – slik en god operadiva skal gjøre (og som Jørn ikke gjorde) – men dette blir neppe scenen for henne i fremtiden. 
